Ani ku bano anaawangula empaka za Miss Uganda 2012?
Kampala | May 29, 2012
ya Martin Ndijjo
KU Lwokutano luno (June 1, 2012) lwe balonda nnalulungi wa Uganda (Miss Uganda 2012) anaddira Sylvia Namutebi mu bigere ku mukolo ogugenda okubeera ku Serena Hotel mu Kampala.
Abawala 22 be bavuganya ku ngule eno nga bano baalondebwa gye buvuddeko okuva mu bitundu by’eggwanga ebitali bimu n’oluvannyuma ne bakung’aanira ku Ndeere Center e Ntinda gye bamaze kati wiiki satu (3) nga batendekebwa n’okubangulwa mu bintu ebyenjawulo.
Ku lwokutano lwa wiiki ewedde abawala bano baabadde mu bbaala ya Guvnor nga buli omu ayolesa ekitone kye mu kiro ekyatuumiddwa (Talent Show). Anaawangula Miss Uganda omwaka guno bagenda kumuwa mmotoka ne poloti y’ettaka ate annamuddirira (ow’okubiri) agenda kufuna poloti ya ttaka.
Gwe omusomi wa Bukedde Yintaneti, ku bano wammanga ani gwe wandiwadde engule y'obwa Miss Uganda 2012?
Ebifaananyi byonna bya Martin Ndijjo
lug_Latn swh_Latn swh_Latn lug_Latn lug_Latn lug_Latn lug_Latn lug_Latn